Diari Oficial de la Generalitat Valenciana


Sumari del DOGV 3174, del 02-02-1998 (1998/230)

ACORD de 2 de desembre de 1997, de la Comissió Territorial d'Urbanisme de Castelló, relatiu a la modificació de les Normes Subsidiàries de la Vall de Almonacid.
----------------------------------------------------------------------------------------------------------------------------------------------------------------

### Dades del document

Número de DOGV
:   3174

Data del DOGV
:   02-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/230


Data del document
:   02-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 de desembre de 1997, de la Comissió Territorial d'Urbanisme de Castelló, relatiu a la modificació de les Normes Subsidiàries de la Vall de Almonacid. [1998/X230]
  
Vist l'expedient de la referència 970708, relatiu a la modificació de les Normes Subsidiàries de la Vall d'Almonacid, del qual resulten rellevants els següents
  
Antecedents
  
Primer
  
L'Ajuntament Ple, en sessió de 27 de juny de 1997, acordà l'exposició pública del projecte, la qual es produí mitjançant edictes inserits en el periòdic Castellón Diario de 15 de juliol de 1997, i en el Diari Oficial de la Generalitat Valenciana núm. 3.068, d'1 de setembre de 1997. Transcorregut el període d'exposició pública sense que es produïren al·legacions, el Plenari en la sessió del 10 d'octubre de 1997, procedí a l'aprovació del document provisionalment.
  
Segon
  
La documentació aportada consisteix en memòria informativa i justificativa, plans d'informació i plans d'ordenació de la modificació proposada.
  
Tercer
  
L'objecte de la modificació és la reordenació d'una zona del nucli urbà a l'oest de la població, en el sentit de variar els traçats dels carrers per les dificultats tècniques de desenvolupament i d'urbanització d'aquestes, segons l'ordenació establida pel planejament en vigor.
  
En el seu lloc, s'estableix una configuració adaptada a l'orografia existent, així com una variació en les superfícies afectes als usos urbanístics de qualificació d'eixamplament i d'edificació aïllada, a resultes de la qual, en el cas d'eixamplament, es produeix un increment de 5.478 m² a 8.095 m², i, en el cas d'edificació aïllada, una reducció de 7.497 m² a 4.372 m², que globalment, i segons estimació efectuada en el document, impliquen un increment del sostre lucratiu privat d'un total de 19 habitatges.
  
Fonaments de dret
  
Primer
  
La tramitació ha sigut correcta en compliment d'allò que s'ha disposat en l'article 38 i següents, i la documentació està completa en relació amb allò que s'ha disposat en l'article 27 i 55, tots aquests de la Llei 6/94, de la Generalitat Valenciana, Reguladora de l'Activitat Urbanística (LRAU).
  
Segon
  
La modificació planteja canvis que suposen un augment del sostre lucratiu privat de l'àmbit amb un increment de 19 habitatges sobre les existents, per la qual cosa, en compliment d'allò que s'ha disposat en l'article 19 de la LRAU, es justifica expressament en el document que la modificació no supera els límits que en el citat article s'estableixen, i es dóna també compliment a allò que s'ha disposat en l'article 55.3, ja que es crea una zona verda que completa la ja existent en el camí del cementeri, amb una superfície de 390 m², per la qual cosa s'entenen adoptades les mesures compensatòries per a mantindre la proporció i la qualitat de les dotacions públiques previstes respecte a l'aprofitament establit.
  
Tercer
  
La modificació no planteja canvis de classificació del sòl ni modificació de zones verdes, per això no cal preveure les especialitats procedimentals ni els supòsits que es disposen en l'article 43.2 i 55, apartats 4 i 5, tots aquest de la LRAU.
  
Quart
  
L'ordenació establida per la modificació es fonamenta en criteris de racionalitat i funcionalitat, i s'ajusten a les disposicions que dimanen de la LRAU i a la resta de normativa aplicable, sense que, des de l'exercici autonòmic de les competències derivades d'allò que s'ha establit en l'article 40 de la LRAU, existisca cap obstacle que en qüestione l'aprovació definitiva.
  
Cinqué
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme, dictamen que, en el cas de municipis de menys de 50.000 habitants, tindrà directament efectes de resolució executòria.
  
Segons tot el que antecedeix, la Comissió Territorial d'Urbanisme, en sessió de 2 de desembre de 1997, acorda aprovar definitivament la modificació puntual de les Normes Subsidiàries de Planejament de la Vall de Almonacid.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló, 2 de desembre de 1997.- El secretari de la Comissió Territorial d'Urbanisme: Fernando Renau Faubell.